Верґіліус

Пу́бліус Верґі́ліус Маро́ (Маро́н) (; , в Андесї коло Мантовы — , Бріндізі) — римскый поет тзв. золотого віку латиньской літературы. Вєдно з поетами Гораціусом і Овідіусом є уважованый за єдного з найвызначнїшых латиньскых авторів. Верґіліус написав три поетічны творы: Bucolica (Буколіка, співанка з пастырьсков тематіков), Georgica (Ґеорґіка, поема з сільсков тематіков) і героічный епос Aineis (Енеіда), котрый ся став народным римскым епосом.

Верґіліусова творчость і жывот вызвали уж в стародавности ряд коментарїв. Міра іх автентичности і правдивости є днесь іщі діскусна. Особливо в пізнїй антіцї почас середновіку повстало много біоґрафій Верґіліуса (Vita Vergilii), котры гранічать аж з фантастічныма леґендами. Найзнамішый Верґіліусовов біоґрафіёв є Еліус Донатус, ґраматік з IV. стороча до н. е.. Верґіліусове дїло ся зберегло в середновіковых кодексах: Vergilius Augusteus, Vergilius Vaticanus і Vergilius Romanus.

 Референції 

 Література 
 CONTE, Gian Biagio. Dějiny římské literatury. Preklad Dagmar Bartoňková et al. Vyd. 1. Praha : KLP, 2003. 790 s. 

Катеґорія:Поеты